AQSh Davlat departamenti Rossiyaga nisbatan yangi sanksiyalar kiritilgani haqida noto‘g‘ri ma’lumot berib yubordi

AQSh Davlat Departamenti rasmiy saytida keltirilgan muassasaning rasmiy vakili Jen Psakining brifingdagi gaplari stenogrammasida Barak Obama Rossiyaga qarshi sanksiyalar kiritish to‘g‘risidagi yangi qonun loyihasini 16-dekabr kuni imzolagani haqida ma’lumot paydo bo‘ldi, deb xabar bermoqda “RBK”.

17-dekabr kuni o‘tkazilgan brifing stenogrammasida tegishli savolga Psaki “U buni kecha imzoladi” deb javob bergani keltirilgan. Brifing videoyozuvi ko‘rilganda esa Psaki aslida bunday demagani ma’lum bo‘lgan. Bir necha soatdan keyin yuqoridagi jumla yoniga Obama hali hujjatni imzolamaganiga aniqlik kiritib o‘tilgan.
Qayd etilishicha, Oq uy saytidagi “qonun loyihalari” bo‘limida ushbu hujjat prezident imzolashi kutilayotgan qonunlar orasida ko‘rsatilgan. Avvalroq, Oq uy rasmiy vakili Josh Ernst Obama ushbu qonunni joriy hafta oxirigacha imzolashi mumkinligini ma’lum qilgan edi.